“เอสเอ็มอีแบงก์”ประกาศขยายระยะเวลารับสมัครตำแหน่งผู้ช่วยกรรมการผู้จัดการ
ธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์)เปิดเผยว่า ธนาคารประกาศขยายระยะเวลาการรับสมัครบุคคล เพื่อคัดเลือกเข้าดำรงตำแหน่งผู้ช่วยกรรมการผู้จัดการ ด้านร่วมลงทุน จำนวน 1 ตำแหน่ง และ ตำแหน่งผู้ช่วยกรรมการผู้จัดการ ด้านทรัพยากรบุคคล จำนวน 1 ตำแหน่ง
11 ธ.ค. 2558

ธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์)เปิดเผยว่า ธนาคารประกาศขยายระยะเวลาการรับสมัครบุคคล เพื่อคัดเลือกเข้าดำรงตำแหน่งผู้ช่วยกรรมการผู้จัดการ ด้านร่วมลงทุน จำนวน 1 ตำแหน่ง และ ตำแหน่งผู้ช่วยกรรมการผู้จัดการ ด้านทรัพยากรบุคคล จำนวน 1 ตำแหน่ง
ซึ่งจากเดิมกำหนดรับสมัครถึงวันที่ 16 พฤศจิกายน 2558 ได้ขยายระยะเวลาการรับสมัครเป็น ตั้งแต่วันที่ 3 ธันวาคม 2558 ถึงวันที่ 15 ธันวาคม 2558 ผู้สนใจติดต่อขอรับใบสมัครได้ที่ ฝ่ายทรัพยากรบุคคล อาคาร SME Bank Tower 310 ถนนพหลโยธิน แขวงสามเสนใน เขตพญาไท กรุงเทพฯ 10400 ระหว่างเวลา 8.30 -16.30 น. ในวันทำการ โทรศัพท์ 02-265-4053 , 02-265-4057 สามารถดูรายละเอียดพร้อมดาวน์โหลดใบสมัครได้ที่ www.smebank.co.th
ทั้งนี้ ผู้สมัครตำแหน่ง ผู้ช่วยกรรมการผู้จัดการ ด้านร่วมลงทุน และ ด้านทรัพยากรบุคคล ต้องมีคุณสมบัติ สำเร็จการศึกษาไม่ต่ำกว่าปริญญาตรี มีความรู้หรือประสบการณ์ ด้านร่วมลงทุน หรือ ด้านทรัพยากรบุคคล ไม่น้อยกว่า 5 ปี มีประสบการณ์ในการบริหารจัดการองค์กร คือ เป็นหรือเคยเป็นผู้บริหารจากสถาบันการเงิน ต้องดำรงตำแหน่งไม่ต่ำกว่าผู้อำนวยการฝ่ายงาน หรือเทียบเท่า
ทั้งนี้ต้องมีระยะเวลาในการดำรงตำแหน่งไม่ต่ำกว่าผู้อำนวยการฝ่ายงาน หรือเทียบเท่านั้น ต่อเนื่องกันเป็นเวลาไม่น้อยกว่า 2 ปี นับถึงวันยื่นใบสมัคร เป็นผู้มีและสามารถแสดงวิสัยทัศน์ในด้านร่วมลงทุน หรือ ด้านทรัพยากรบุคคล สามารถแสดงความเป็นผู้นำ มีวิสัยทัศน์ในการบริหารจัดการองค์กร ภายใต้การกำกับดูแลกิจการที่ดี และมีมนุษย์สัมพันธ์ที่ดีในการทำงาน